6 Selo se segolo seo se dirago gore motho a batamelege ke ge a kgahlegela batho go tšwa pelong. Ge e ba mogolo a tshwenyegile ka batho e bile a ikemišeditše go ikgafela bona, gona bana babo le dikgaetšedi, go akaretša le bafsa, ba tla lemoga seo. (Mar. 10:13-16) Carlos wa nywaga e 12 o re: “Ge ke le holong, ke bona bagolo ba myemyela e bile ba bontšha botho, gomme ke sona seo ke se ratago ka bona.” Go ba gona, ga se gwa lekana gore mogolo a bolele gore o a batamelega; o swanetše go bontšha seka seo. (1 Joh. 3:18) A ka dira bjang seo? 11 Ge mantšu a ketapele a puku ya Batamela Kgaufsi le Jehofa a hlalosa kamoo re ka bago le tswalano ya kgauswi le Modimo a re: “Segwera se sengwe le se sengwe seo re se dirago, tlemo ya sona e thewa go tsebeng motho, go kgahlweng le go tšeeleng godimo dika tša gagwe tša moswananoši. Ka gona, dika le ditsela tša Modimo bjalo ka ge di utollwa ka Beibeleng, ke taba ya bohlokwa yeo e ka ithutwago.” Ka go re’alo, re leboga kudu gore Jehofa o dirile gore Lentšu la gagwe le ngwalwe ka tsela yeo re ka le kwešišago!